Cu cât a scăzut economia Germaniei în 2020, în contextul restricţiilor? Temeri privind "o recesiune profundă".
Economia Germaniei a înregistrat o scădere de 5,0% în 2020. Scăderea semnificativă a fost înregistrată pe fondul restricţiilor impuse din cauza pandemiei. Există temeri privind o "recesiune profundă".
Anunțul a fost făcut de Oficiul german pentru Statistică, conform publicaţiilor Die Welt şi Der Spiegel.Potrivit Oficiului pentru Statistică, există temeri privind o "recesiune profundă" în Germania din cauza pandemiei. În 2020, Germania a înregistrat o scădere economică de 5,0%, cea mai puternică de la criza financiară din 2009, când scăderea a fost de 5,7%.Consumul privat a înregistrat în 2020 o scădere de 6,0% comparativ cu anul precedent. Exporturile germane au scăzut cu 9,9%, iar importurile cu 8,6%, potrivit Oficiului pentru Statistică.Deficitul bugetar al Germaniei a atins în 2020 nivelul de 4,8%, în contextul în care Guvernul federal, guvernele landurilor, comunităţile şi serviciile sociale au alocat fonduri suplimentare de 158,2 miliarde de euro.